b'\n_START_ARTICLE_\nPaemurru (Rakvere)\n_START_PARAGRAPH_\nPaemurru on  Rakvere linnaosa, tootmis-, \xc3\xa4ri- ja pereelamute rajoon. _NEWLINE_Rakvere kaguosas asuva Paemurru linnaosa asukoht on R\xc3\xa4gavere tee \xc3\xbcmbruskond p\xc3\xb5hiliselt ida pool teed. Linnaosale nime andnud Paemurru t\xc3\xa4nav on paralleelne R\xc3\xa4gavere tee, Killustiku t\xc3\xa4nava ja Rabakivi t\xc3\xa4navaga, \xc3\xbchendades Kruusa ja Kivi t\xc3\xa4navat._NEWLINE_Rakvere Majaomanike Seltsi m\xc3\xa4\xc3\xa4ratud \xc3\xbchiskondlik linnaosavanem on Arne Kelk.\n_START_SECTION_\nNimest\n_START_PARAGRAPH_\nR\xc3\xa4gavere tee l\xc3\xb5pus, ida pool,  oli vanasti paemurd Pagusoo, kust murti linna ehitamiseks paasi. Sinna paikkonda tekkiski 20.sajandil Paemurru elurajoon.\n_START_SECTION_\nAjalugu\n_START_PARAGRAPH_\nPae murdmisele ja selle t\xc3\xb6\xc3\xb6tlemisele viitavad ka selle linnaosa t\xc3\xa4navate nimed. Paemurru linnaosas paiknevad mitmed ettev\xc3\xb5tted, laod ja \xc3\xa4rid. See on olnud m\xc3\xb5nede loomeinimeste elukoht. _NEWLINE_N\xc3\xb5ukogude ajal oli Paemurru linnaosas R\xc3\xa4gavere tee ida k\xc3\xbcljel Rakvere MEK-i kontor ja tootmisbaas ning Eesti Gaasi b\xc3\xbcroo- ja tootmisruumid. Sama t\xc3\xa4nava l\xc3\xa4\xc3\xa4nek\xc3\xbcljel paiknes Rakvere Autobaas koos bussi- ja taksopargiga, j\xc3\xa4\xc3\xa4des k\xc3\xbcll Seminari  linnaosasse. Eesti taasiseseisvumise j\xc3\xa4rel alustas 1992.aastal  Oleg Gross peamiselt seal oma \xc3\xa4ritegevust, kui  avas Killustiku kaupluse. Majas asus lisaks kauplusele ka kontor ja ladu. Aadressil V\xc3\xb5idu tn 120 asub elektroonikakomponente tootev firma Dicro Eesti O\xc3\x9c.\n_START_SECTION_\nT\xc3\xa4navaid\n_START_PARAGRAPH_\nPaemurru, Kivimurru,  Kruusa, Pae, Kivi, Killustiku, Tellise, Ehituse, Rabakivi, Kaevu, Lubja, Murru, osaliselt V\xc3\xb5idu.'